open-index/open-wikipedia-markdown huggingface dataset:
Argentiinan ralli 2004

**Argentiinan ralli 2004** (virallisesti **24. CTI Movil Rally Argentina 2004**) oli Rallin MM-sarjan kauden 2004 kahdeksas osakilpailu, joka ajettiin 15–18. heinäkuuta.

## Tulokset

## Muuta
* Carlos Sainzin uran viimeinen voitto.
* Luis Perez Compancin uran ensimmäiset pisteet.
* Gabriel Pozzon uran viimeinen piste.

## Lähteet
Rudderless

**Rudderless** on näyttelijänä paremmin tunnetun William H. Macyn ensimmäinen elokuvaohjaus, yhdysvaltalainen musiikkidraama vuodelta 2014. Macy esittää elokuvassa itse pientä sivuosaa, ja päärooleissa näyttelevät Billy Crudup, Anton Yelchin, Felicity Huffman, Selena Gomez ja Laurence Fishburne. Elokuvan ovat käsikirjoittaneet Jeff Robison ja Casey Twenter.

## Juoni

Veneessä asuva, menestysuransa jättänyt, avioeron kokenut ja pikku hiljaa alkoholisoitunut mainosmies Sam (Crudup) suree kouluammuskelussa kuollutta poikaansa Joshia, lahjakasta muusikkoa. Pojan jäämistöstä löytyy lauluja, joita Sam alkaa esittää paikallisella klubilla niistä innostuneen Quentinin (Yelchin) kanssa. He kokoavat yhtyeen nimeltä Rudderless (), joka alkaa menestyä ja tuottaa omaakin materiaalia. Lopulta paljastuu tragedia pojan kuoleman vaiheilta: Samin poika ei ollut kouluammuskelun uhri vaan sen tekijä.

## Vastaanotto
Elokuva sai ensi-iltansa Sundancen elokuvajuhlilla lokakuussa 2014. Se sai vaihtelevia arvosteluja, joissa kehuttiin Macyn esikoisohjausta ja elokuvan musiikkia, mutta moitittiin käsikirjoituksen rakennetta kolmannen näytöksen kömpelöine paljastuksineen.

## Lähteet
Panssaridinosaurukset

**Panssaridinosaurukset** eli Thyreophora on sukupuuttoon kuollut linnunlantiollisiin kuulunut alalahko, jotka ovat tulleet tunnetuksi niiden panssareista, piikeistä ja kilvistä. Se sisälsi monia linnunlantioisia dinosauruksia, jotka olivat kasvinsyöjiä.

Ne kehittyivät varhaiselta jurakaudelta aina myöhäisliitukaudelle asti, kunnes kaikki viimeiset Thyreophorat kuolivat sukupuuttoon liitukauden joukkosukupuutossa.

## Jaottelu
Panssaridinosaurukset jaetaan kahteen suuren ryhmää, jotka olivat Stegosaurit ja Ankylosaurit. Stegosaurit tunnetaan niiden kilvistä ja hännän piikeistä. Piikkejä saattoi olla myös ruumiissa joillain lajeilla. Ankylosaureilla taas oli panssari. Varhaiset panssaridinosaurus lajit olivat heikkoja, pienempiä ja suojaamattomia.

### [[Kladogrammi]]:


## Lähteet
Argentiinan ralli 2003

**Argentiinan ralli 2003** (virallisesti *23. YPF Rally Argentina*) oli Rallin MM-sarjan kauden 2003 viides osakilpailu, joka ajettiin 8.–11. toukokuuta 2003. Kilpailussa oli 25 erikoiskoetta.

Kilpailun voittoon ajoi Marcus Grönholm. Grönholm lähti viimeiseen päivään 15,2 sekuntia Markko Märtinin perässä, mutta nousi johtoon kun Märtinillä oli moottoriongelmia. Kilpailun aikana Carlos Sainz sai aikasakon kirjautumisesta aikakontrolliin etuajassa, jonka vuoksi hän putosi johtoasemasta.

## Tulokset

## Lähteet
Akropolis-ralli 2003

**Akropolis-ralli 2003** (virallisesti *50. Golden Acropolis Rally*) oli Rallin MM-sarjan kauden 2003 kuudes osakilpailu, joka ajettiin 6.–8. kesäkuuta 2003. Kilpailussa oli 22 erikoiskoetta.

Kilpailun voittoon ajoi Markko Märtin, jolle voitto oli ensimmäinen rallin MM-sarjassa. Ensimmäisen päivän viidennellä erikoiskokeella Märtin joutui ajamaan 20 kilometriä konepellin noustua pystyyn tuulilasia vasten. Kilpailu oli kolmas uudella Ford Focuksella, jolla kaksi edellistä päättyi keskeytykseen moottorivian vuoksi.

## Tulokset

## Muuta
* Markko Märtinin uran ensimmäinen voitto.

## Lähteet

## Aiheesta muualla
Sami Tchak

**Sadamba Tcha-Koura** (s. 1960 Bowounda, Togo), kirjailijanimeltään **Sami Tchak** on togolainen kirjailija. 

## Elämäkerta
Suoritettuaan filosofian tutkinnon Lomén yliopistossa vuonna 1983 Sami Tchak toimi opettajana lukiossa kolmen vuoden ajan. Hän meni vuonna 1986 Ranskaan suorittamaan sosiologian opintoja ja hänelle myönnettiin filosofian tohtorin tutkinto Sorbonnen yliopistosta vuonna 1993. Hänen tutki Kuuban prostituutiota, joka vei hänet saarelle seitsemän kuukauden ajaksi vuonna 1996, jonka jälkeen julkaistiin essee *Prostitution à Cuba. Communisme, ruses and débrouilles*, jossa on kuubalaisen kirjailija Eduardo Manetin esipuhe. Meksikon ja Kolumbian kulttuurien löytäminen vaikutti merkittävästi hänen kirjallisiin valintoihinsa. Nämä paikat ja niiden suuret kirjailijat tarjosivat hänelle uusia näkökulmia kirjoittamiseen. 

Gallimardin vuonna 2003 julkaiseman romaanin *Herminan* jälkeen kaikki Sami Tchakin kirjat ovat tapahtuneet kuvitteellisessa latinalaisamerikkalaisessa ympäristössä, joka muistuttaa paljon Afrikkaa. Aikakausi- ja  sanomalehdissä julkaistujen kertomusten ja artikkeleiden lisäksi hän on julkaissut kuusi romaania ja neljä esseetä. Vuonna 2004 Sami Tchak voitti palkinnon elämäntyöstään. 

Hänen romaanejaan on käännetty espanjaksi, saksaksi ja italiaksi. 

## Tuotanto
### Romaanit
* *Femme infidèle*, Lomé, Nouvelles Editions Africaines, 1988. 
* *Place des Fêtes*, Pariisi, Gallimard, 2001. 
* *Hermina*, Pariisi, Gallimard, 2003. 
* *La fête des masques*, Pariisi, Gallimard, 2004. 
* *Le paradis des chiots*, Pariisi, Mercure de France, 2006. 
* *Filles de Mexico*, Pariisi, Mercure de France, 2008. 

### Esseet
* ''Africana. Raccontare il continente al di là degli stereotipi, Chiara Piaggio, Feltrinelli 2021.
* "La sexualité féminine en Afrique", Pariisi, L'Harmattan, 1999. 
* "La prostitution à Cuba", Pariisi, L'Harmattan, 1999. 
* "L'Afrique à l'épreuve du sida", Pariisi, L'Harmattan, 2000. 
* "Formation d'une elite paysanne au Burkina Faso", Pariisi, L'Harmattan, 1995.

## Lähteet

## Aiheesta muualla
*
Kyproksen ralli 2003

**Kyproksen ralli 2003** (virallisesti **31. Cyprus Rally 2003**) oli Rallin MM-sarjan kauden 2003 seitsemäs osakilpailu, joka ajettiin 20−22. kesäkuuta. 

## Tulokset

## Lähteet
Sanremon ralli 2002

**Sanremon ralli 2002** (virallisesti *44. Rallye Sanremo – Rallye d’Italia*) oli Rallin MM-sarjan kauden 2002 11. osakilpailu, joka ajettiin 20.–22. syyskuuta 2002. Kilpailussa oli 18 erikoiskoetta.
Erikoiskokeiden pituus oli  ja kokonaispituus oli .

Kilpailun voittoon ajoi Gilles Panizzi, jolle voitto oli kolmas peräkkäinen Sanremon rallin voitto. Marcus Grönholm ajoi toiseksi ja kilpailun jälkeen oli neljän pisteen päässä maailmanmestaruudesta.

## Tulokset

## Muuta
* Jesús Purasin uran viimeinen kilpailu.

## Lähteet

## Aiheesta muualla
* Rally-Maps.com, erikoiskokeet kartalla
Korsikan ralli 2002

**Korsikan ralli 2002** (virallisesti *46. Tour de Corse – Rallye de France*) oli Rallin MM-sarjan kauden 2002 kolmas osakilpailu, joka ajettiin 8.–10. maaliskuuta 2002. Kilpailussa oli 16 erikoiskoetta ja keskuspaikka oli Ajacciossa.
Erikoiskokeiden pituus oli  ja kokonaispituus oli .

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Korsikan ralli 2000

**Korsikan ralli 2000** (virallisesti *44. V-Rally Tour de Corse - Rallye de France*) oli Rallin MM-sarjan kauden 2000 11. osakilpailu, joka ajettiin 29. syyskuuta.–1. lokakuuta 2000. Kilpailussa oli 18 erikoiskoetta. 

Kilpailussa Panizzi ja Delecour ajoivat Peugeotille kaksoisvoiton. Colin McRae lennätettiin kotiin Skotlantiin ulosajon jälkeen. McRae osui yhdeksännellä erikoiskokeella mutkan sisäkurviin, jonka seurauksena auto kääntyi katolleen ja putosi korkealta katolleen jokeen. McRaen kartanlukija Nicky Grist pääsi autosta ruhjeilla, mutta McRae menetti tajuntansa ja palokunnalta kesti vapauttaa hänet autosta. McRae sai poskiluun murtuman.

## Erikoiskokeet
Kilpailussa oli 18 erikoiskoetta, joiden yhteispituus oli 389,41 kilometriä. Kilpailun keskuspaikka oli Ajacciossa.

## Tulokset

## Muuta
* Gilles Panizzin uran ensimmäinen voitto.
* Piero Liattin uran viimeinen piste.

## Lähteet

## Aiheesta muualla
* Rally-Maps.com, erikoiskokeet kartalla
Hinauskytkin

**Hinauskytkin** on purjelentokoneissa käytetty osa, joka liittää koneen lennon alussa tapahtuvan hinauksen aikana hinausköyteen. Kytkimiä asennetaan moderneissa purjekoneissa tyypillisesti sekä purjekoneen nokkaan että sen painopisteen lähelle runkoon. Nokkaan asennettua kytkintä käytetään lentokonehinauksessa, jossa hinausköysi pyritään saamaan mahdollisimman pitkälle koneen painopisteen etupuolelle. Sijoituspaikka parantaa purjekoneen sivuttais- ja pituusvakautta hinauksessa, ja vähentää näin ollen lentäjältä vaadittua ohjausta. Runkokytkintä käytetään taas vintturi- ja autohinauksessa, joissa liika pituusvakaus estäisi nousun jyrkemmällä pituusakselin suuntaisella nyökkäyskulmalla, ja heikentäisi näin koneen hinaussuorituskykyä.

## Lähteet

## Aiheesta muualla
Sussundengan piiri

**Sussundengan piiri** on Mosambikin Manican maakuntaan kuuluva piiri (). Sen pinta-ala on 7&nbsp;017 neliökilometriä (11,4&nbsp;% maakunnasta) ja asukasluku oli 171&nbsp;056 (VL 2017). Vuosikymmen aiemmin väkiluku oli 129&nbsp;851 (VL 2007). Piirin hallintokeskus on Sussundengan kaupunki.

Piiri voidaan jakaa edelleen neljään hallintoalueeseen (): P.A. de Sussundenga, P.A. de Dombe, P.A. de Muhoa ja P.A. de Rotanda. Näistä Sussundenga ja Dombe ovat suurimmat, ja niissä kummassakin asui (1997) suuruusluokkaa 40 prosenttia piirin väestöstä.

Piirissä yleisin kieli oli vuonna 1997 paikalliskieliin kuuluva chitwe, jota noin 75 prosenttia väestöstä puhui äidinkielenään. Tuolloin väestöstä 27 prosenttia osasi puhua portugalia ja 73 prosenttia ei osannut.
 
Piirin naapureita ovat pohjoisessa Manican, Vanduzin, ja Macaten piirit, idässä Sofalan maakunnan Buzin ja Chibabavan piirit, ja etelässä Mossurizen piiri. Lännessä on Zimbabwen Manicalandin maakunta.

Maaliskuun 14.–15. päivien välisenä 2019 yönä Beiran lähellä rantautunut sykloni Idai synnytti rankkasateita ja tulvia myös Manican maakunnassa. Esimerkiksi tieyhteyksiä vaurioitui tulvien johdosta kulkukelvottomaksi. 

## Lähteet
Sanremon ralli 2000

**Sanremon ralli 2000** (virallisesti *42. Rallye Sanremo – Rallye d’Italia*) oli Rallin MM-sarjan kauden 2000 12. osakilpailu, joka ajettiin 20.–22. lokakuuta 2000. Kilpailussa oli 17 erikoiskoetta. Erikoiskokeiden yhteispituus oli  (suunniteltu pituus oli ).

## Tapahtumia
Colin McRae osallistui kilpailuun 11 päivää Korsikalla murtuneen poskiluun leikkauksen jälkeen.

Richard Burns osui kiveen, jolloin auton jäähdytin rikkoutui. Hän pääsi vielä huoltoon saakka, mutta joutui keskeyttämään. Toni Gardemeister joutui keskeyttämään turbon rikkoutumiseen.

Kohua aiheuttivat syytökset, että Gilles Panizzi olisi harjoitellut reittiä salaa. Panizzin tallikaveri François Delecour oli tästä raivoissaan, mutta asiaa ei voitu todistaa. 

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Trip Records

**Trip Records** (tai трип) on venäläisen tuottaja Nina Kravizin vuonna 2014 perustama levy-yhtiö, joka keskittyy tekno-musiikin julkaisemiseen. Levy-yhtiön kautta ovat levyttäneet mm. Aphex Twin, Bjarki sekä Aleksi Perälä.

## Katalogi
* Various Artists - *The Deviant Octopus* (TRP001, 2015)
* Various Artists - *DeNiro is Concerned* (TRP002, 2015)
* Bjarki - *Arthur and the Intergalactic Whales* (TRP003, 2015)
* Various Artists - *Ivan, Come On, Unlock the Box* (TRP004, 2015)
* Various Artists - *I Have a Question* (TRP005, 2015)
* Various Artists - *When I Was 14* (TRP006, 2016)
* Bjarki - *B* (TRP007, 2016)
* Various Artists - *Sleep Not Found* (TRP008, 2016)
* Bjarki - *Lefthanded Fuqs* (TRP009, 2016)
* Bjarki - *AE* (TRP010, 2016)
* Bjarki - *Fresh Jive* (TRP011, 2016)
* PTU - *A Broken Clock Works Fine Twice A Day* (TRP012, 2017)
* Biogen - *Halogen Continues* (TRP013, 2017)
* Nina Kraviz - *Pochuvstvui* (TRP014, 2017)
* Bjarki - *THIS 5321* (TRP015, 2017)
* Deniro - *Mendoza* (TRP016, 2017)
* Volruptus - *Hessdalen EP* (TRP017, 2017)
* Roma Zuckerman - *That Present Terminal* (TRP018, 2017)
* Aleksi Perälä - *Paradox* (TRP019, 2017)
* Various Artists - *Don't Mess With Cupid, 'Cause Cupid Ain't Stupid* (TRP020, 2018)
* Bjarki - *Oli Gumm* (TRP021, 2018)
* Vladimir Dubyshkin - *Cheerful Pessimist* (TRP022, 2018)
* Various Artists - *Happy New Year! We Wish You Happiness!* (TRP023, 2018)
* PTU - *Am I Who I Am* (TRP024, 2019)
* Nina Kraviz - *Stranno Neobjatno* (TRP025, 2019)
* Shadowax - *Nikolai Reptile* (TRP026, 2019)

## Lähteet
Pentti Lyytinen (toimittaja)

**Pentti Päiviö Lyytinen** (27. lokakuuta 1907 Kuopio – 24. joulukuuta 1975 Kuopio) oli toimittaja ja opettaja, joka julkaisi myös matrikkeliteoksia ja historiikin. 

## Henkilöhistoria
Pentti Lyytisen vanhemmat olivat kaupunkineuvos Edvard Lyytinen ja Anna Rosa Grönvall ja puoliso vuodesta 1945 Katri Tellervo Harstela (o.s. Jutila). Lyytinen tuli ylioppilaaksi Kuopion lyseosta 1926 ja valmistui filosofian kandidaatiksi 1930. Hän työskenteli pitkään  *[[Savo (sanomalehti)|Savon]]* palveluksessa,  toimittajana 1939–1945, toisena toimittajana 1945–1950 ja päätoimittajana 1950–1954. Lyytinen, joka oli ollut opettaja 1933–1939, palasi opetustehtäviin 1954. Oltuaan ensin Kuopion kauppaoppilaitoksella hän siirtyi 1955 opettajaksi Kuopion lyseoon, 1957 hänestä tuli koulun vararehtori ja myöhemmin hän toimi myös koulun rehtorina. Kuopion kaupunginvaltuuston jäsen Lyytinen oli 1949–1953.

## Julkaisuja
* *Kuopion käsityö- ja tehdasseuruus kymmenvuotistaipaleelta 1938–48*, 1948
* *Kuopion lyseo: 90-vuotisjulkaisu : oppilasmatrikkeli 1872–1962*, 1962
* *Kuopion lyseo 1872–1972: satavuotishistoria 1872–1972: opettajamatrikkeli 1872–1972: oppilasmatrikkeli 1962–1972: satavuotisjuhlien selostus: lahjoittajain luettelo: ilmoittajain luettelo*, 1973, K. O. G. Hannikainen, Juhani Koskinen ja Paavo Launonen, matrikkeliosan toim. Pentti Lyytinen

## Lähteet
TV5 (Filippiinit)

**TV5 Network, Inc. (TV5)** on filippiiniläinen televisioyhtiö, joka perustettiin 19. kesäkuuta 1960. TV5 on perustettu Associated Broadcasting Company-nimisenä vuonna 1960. Se vaihtoi nimeään 9. elokuuta 2008.

## Lähteet

## Aiheesta muualla
* Virallinen sivusto
Bixessarri

**Bixessarri** on kylä Andorrassa Sant Julià de Lòrian kunnassa. Vuoden 2018 arvioissa kylässä oli 56 asukasta.

## Lähteet
Proserpina (jumalatar)

**Proserpina** on roomalaisessa mytologiassa kuoleman jumalatar. Proserpina on mytolgiassa Cereksen tytär, jonka Pluto ryöstää kuningattarekseen alamaailmaan. Alun perin Proserpina oli Keski-Italian falskilaisalueilla palvottu maalaisjumalatar, joka suojeli oraita ja jolla oli sitä kautta yhteys manalaan. Vuonna 493 eaa. Rooman Aventinus-kukkulalle perustettiin nälänhädän jälkeen kolmoiskultti, joka oli omistettu Cerekselle, Liberille ja Liberalle. Nämä jumalat samaistettiin Roomassa Proserpinaan ja Persefoneeseen. Vuonna 249 eaa. Proserpinan ja Dis Paterin kultti tuotiin virallisesti Roomaan Tarentumin kaupungista. Proserpinan ja Dis Paterin maanalainen alttari oli Rooman Marskentän länsiosassa.

## Lähteet
* Castrén, Paavo ja Pietilä-Castrén, Leena: Antiikin käsikirja. Otava, 2000. .
* Jordan, Michael: Encyclopedia of Gods. Kyle Cathie Limited, 1992. .
### Viitteet
Kauppakirja

**Kauppakirja** on kaupan todisteeksi laadittava asiakirja, jonka molemmat kaupan osapuolet eli myyjä ja ostaja allekirjoittavat. Se sisältää tiedot kaupan kohteesta, hinnasta ja sovituista ehdoista. 

## Kauppakirja Suomessa
Suomessa kiinteistön kaupasta on laadittava kauppakirja, mutta irtaimen kaupassa se on pakollinen vain tietyissä tapauksissa.

Suomen maakaaren (540/1995) mukaan kiinteistön kauppakirjaan on merkittävä luovutustarkoitus, luovutettava kiinteistö, myyjä ja ostaja sekä kauppahinta ja muu vastike. Kauppakirjan muodon tutkii ja hyväksyy kaupanvahvistaja.

## Lähteet
Dis Pater

**Dis Pater**, joka tunnettiin myös lyhyemmällä nimellä **Dis**, oli roomalaisessa mytologiassa rikkauden ja manalan jumala. Dis samaistettiin kreikkalaiseen Plutoniin. Hän oli Saturnuksen ja Opsin poika ja Proserpinan puoliso.

## Lähteet
* Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Staffan (saari)

**Staffan** on saari Espoossa Soukan kaupunginosassa.

Staffan sijaitsee Espoonlahden merialueella. Saaren pinta-ala on noin kaksi hehtaaria. Sen lounais–koillissuuntainen pituus on noin 250 metriä. Yleisilmeeltään Staffan on kulttuurivaikutteinen ja sinne on maayhteys Soukanniemen osa-alueen luoteisosasta. Saarella toimi vuosina 1886–1932 puusepänverstas, jossa annettiin puusepän koulutusta. Verstas tunnettiin nimellä "Soukan yliopisto". Staffanilla toimii veneveistämö ja telakka.

Staffanin eteläpuolella, niin ikään Soukanniemen länsirannan tuntumassa, sijaitsee Svartholmenin saari, jossa on myös veneveistämö.

## Lähteet

## Aiheesta muualla
*Tiedostopalvelu.maanmittauslaitos.fi
*Foreca.fi: Sää Staffan, Espoo
*Staffan, Uusimaa, Suomi — Sunrise, Sunset and Daylength
Vargen

**Vargen** on luonnonsuojelualue läntisessä Espoossa noin kilometrin Kopplorna-saarista lounaaseen. Virallisessa kaupunginosajaossa alue on osa Suvisaaristoa. Vargen kuuluu linnustoltaan merkittävään Metarklippanin–Långgrundetin saariryhmään.

Vargenin luonnonsuojelualueen pinta-ala on 0,8 hehtaaria. Se on maisemaltaan omaperäinen lukuisine kalliokoloineen ja lampareineen. Kasvillisuutta esiintyy lähinnä kalliojuotteissa ja luodon itäpuoleisella kivikkoisella niityllä. Vargenin kokoon suhteuttuna kasvillisuus on monipuolista: luodolta on löydetty muun muassa merisaraa, joka on Uudenmaan saaristossa harvinainen laji.

Vargenin pohjoispuolinen kari on nimeltään Varggrundet. Vargenista on merkintä vuodelta 1872 muodossa Wargen. Sutta merkitsevä nimi on kenties peräisin luodolla sijaitsevasta kivestä, joka muistuttaa suden hahmoa. Vargenin ympärillä on liikkunut merenkulkijoita vuosisatojen ajan. Sen luoteisrannan tuntumasta on paikannettu noin 12 metriä pitkä puualuksen hylky.

Vargenin ja Kopplornan välissä on pieni Tobakspungenin luonnonsuojelualue.

## Lähteet

## Aiheesta muualla
*Tiedostopalvelu.maanmittauslaitos.fi
*Vargen, Uusimaa, Suomi — Sunrise, Sunset and Daylength
*Hylyt.net: Vargenin hylky
Stegosauria

**Stegosauria** on sukupuuttoon kuollut, panssaridinosaurusten Thyreophora ryhmään kuuluva osalahko, johon kuului linnunlantioisia kasvinsyöjädinosauruksia. Ensimmäiset Stegosauria-lahkoon kuuluneet dinosaurukset kehittyivät varhaisjurakaudella ja viimeiset osalahkoon kuuluneet dinosaurukset kuolivat myöhäisliitukauden joukkosukupuutossa. Stegosaurian nimesi Othniel Charles Marsh vuonna 1890. 

## Kuvaus
Monilla stegosaureilla oli kilvet ruumiinsa päällä ja hännissä piikit. Ne olivat keskikokoisia dinosauruksia, joilla oli lyhyet eturaajat ja pitkät takaraajat. Varhaiset stegosaurit olivat lyhyitä, noin 2,5–3 metrin pituisia ja niillä ei ollut kilpiä tai piikkejä. Myöhemmät stegosaurit kasvoivat jopa 8–9 metrin pituisiksi. Niillä oli kapeat kuonot ja pieni pää. 

### Kilvet

Yksi stegosaurien ainutlaatuisin, tunnistavin ja oudoin piirre oli niiden kilvet. Kilpien toiminnasta ollaan kiistelty ja niiden käyttötarkoitus on mysteeri. Yksi teoria on, että niiden kilvet olivat verisuonien peitossa. Mutta nykyään ajatellaan, että stegosaurit käyttivät niitä lämmön haihduttamiseen pois kehosta tai parittelumenoissa.

### Piikit

Stegosaureilla oli myös toinen tunnistettava piirre, niiden piikit, joita oli yleensä niiden hännissä neljä paria, mutta niitä saattoi olla myös niiden kehossa: esimerkiksi *[[Kentrosaurus|Kentrosauruksella]]* oli hännässä ja ruumissa piikkejä. Piikkien käyttötarkoitus on ollut puolustautuminen.

## Luokittelu
Denver Museum of Nature and Science  julkaisema kladogrammi vuodelta 2009.

## Lähteet
East New York

**East New York** on asuinalue Brooklynin hallintoalueen itäosassa New Yorkissa Yhdysvalloissa. Vuonna 2010 alueen väkiluku oli 91&nbsp;958.

East New York on kärsinyt rikollisuudesta ja huonosta maineesta, mutta 2010-luvulla tilanteeseen on tullut selkeää muutosta; vuonna 2018 alueen rikollisuus oli laskenut 73 prosenttia vuodesta 1990.

## Kuvia

Tiedosto:Cypress Hills.jpg|Rivitaloasutusta Cypress Hilssin alueella.
Tiedosto:Liberty Avenue streetscape.jpg|Katunäkymää City Linen alueesta.
Tiedosto:New Lots Community Church jeh.jpg|Paikallinen 1800-luvulla rakennettu kirkko.


## Tunnettuja asukkaita

* AZ, rap-artisti
* Allie Sherman, amerikkalaisen jalkapallon pelaaja ja valmentaja
* Jerry Stiller, koomikko ja näyttelijä

## Lähteet

## Aiheesta muualla
Hunkeri

**Hunkeri** on entisen Merimaskun kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,32 neliökilometriä. Saarelle ei ole kiinteää tieyhteyttä. Hunkeri on Naantalin seurakuntayhtymän omistama ja saaressa on leirialue. Saari on seurakuntayhtymän suurin saariomistus. Leirialue on myös meripartiolippukunta Reimareiden käytössä.

Metsäinen saari on kallioista ja alavampaa maata, korkeimman kohdan ollessa yli 20 metriä merenpinnan yläpuolella. Saaressa on leirialueen saunamökki, leirikatos ja kuivakäymälä, mutta ei kaivoa tai sähköjä, vaikka saaren läpi kulkeekin sähkölinja. Hunkeri on ruovikoitunut kiinni saman kokoiseen Yllänpään saareen, sekä pienempiin Lohikarin ja Oomanninkarin saariin. Saarten yhteispinta-ala on noin 81 hehtaaria. Suuremmista saarista Hunkerin läheisyydessä ovat lännessä Liettinen ja idässä Iskola−Liianmaan saari.

1960- ja 1970-lukujen peruskartoissa saaressa ei ollut yhtään rakennusta. Saari kuului Pappilan kylään. 

## Lähteet
Farina

**Farina**, **Fariña** tai **La Farina** on muun muassa seuraavien henkilöiden sukunimi:

* Battista Farina, *Battista Pininfarina* (1893–1966), italialainen muotoilija ja autosuunnittelija
* Carlo Farina (n. 1600–1640), italialainen barokinajan säveltäjä ja viulisti
* Dennis Farina (1944–2013), yhdysvaltalainen näyttelijä
* Giuseppe Farina (1906–1966), italialainen autourheilija ja F1-sarjan maailmanmestari
* Giuseppe La Farina (1815–1863), italialainen poliitikko, asianajaja ja sanomalehtimies
* Johann Maria Farina (1685-1766), italialais-saksalainen keksijä ja liikemies, ensimmäinen kölninveden valmistaja
* Mimi Fariña (1945–2001), yhdysvaltalainen laulaja ja lauluntekijä
* Pietro Farina (1942–2013), italialainen roomalaiskatolinen piispa
* Salvatore Farina (1846–1918), italialainen kirjailija
* Stefano Farina (1962–2017), italialainen jalkapalloerotuomari.
Pretty Little Liars: The Perfectionists

**Pretty Little Liars: The Perfectionists** on I. Marlene Kingin luoma yhdysvaltalainen draamatrillerisarja. Sarja on jatkoa *[[Valehtelevat viettelijät|Valehteleville viettelijöille]]* ja perustuu Sara Shepardin *The Perfectionists* -kirjaan. Syyskuussa 2017 Freeform tilasi pilottijakson sarjalle, joka olisi jo toinen *Valehtelevien viettelijöiden* spin off -sarja. Se myös tulisi sisältämään joitakin hahmoja alkuperäisestä sarjasta. Toukokuussa 2018 Freeform tilasi kymmenen jakson pituisen ensimmäisen kauden, jonka ensimmäinen jakso julkaistiin 20. maaliskuuta 2019.

## Rooleissa
Lens (täsmennyssivu)

**Lens** tarkoittaa seuraavia asioita:

* Lens, kaupunki Pohjois-Ranskassa
* Lens, kunta Belgiassa
* Lens, kunta Valais’n kantonissa, Sveitsissä
* *[[Linssit|Lens]]*, linssit, kasvisuku
* ”Lens”, Alanis Morissetten kappale
* Google Lens, Googlen kuvantunnistussovellus älypuhelimille
* RC Lens, ranskalainen jalkapalloseura
* Lens, sukunimenä:
** Jeremain Lens (s. 1987), alankomaalainen jalkapalloilija.

## Katso myös
* Linssi
Ankylosauria

**Ankylosauria** on sukupuuttoon kuollut panssaridinosaurusten (Thyreophora) ryhmään kuuluva osalahko, johon kuului linnunlantioisia kasvinsyöjädinosauruksia. Ensimmäiset Ankylosauri lahkoon kuuluneet dinosaurukset kehittyivät varhaisjurakaudella ja viimeiset osalahkoon kuuluneet dinosaurukset kuolivat myöhäisliitukaudella joukkosukupuutossa. Ankylosaurian fossiileita on löydetty eri puolilta maapalloa. Ankylosauria jaetaan kahteen heimoon *[[Ankylosauridae]]* ja *[[Nodosauridae]]*. Ankylosaurian nimesi Henry Fairfield Osborn vuonna 1923.

## Kuvaus
Ankylosaurian dinosauruksilla yhteinen tekijä oli niitä suojaava panssari. Koska Ankylosauria jakautuu kahteen heimoon, niillä oli joitakin eroja. Nodosauridae heimon lajeilla oli panssari, pieniä piikkejä ihossaan, mutta niillä oli ruumiin sivuilla molemmilla puolin yksi suuri piikki, joita tukivat lapaluiden erityiset luunupit. Sen sijaan Ankylosauridaen heimolla ei ollut tällaisia piikkejä sivuilla, vaan  niillä oli suuret nuijat hännän päässä, ja niiden päätäkin suojasi panssari. Ankylosaurian lajit olivat yleensä 2–10 metrin pituisia ja painoivat 1&nbsp;500–3&nbsp;000 kilogrammaa, ja ne olivat hitaita. Myös niiden panssarit vaikuttivat hitauteen. Lajit olivat noin 1–4 metrin korkuisia.

## Jaottelu

## Lähteet
Vox (puolue)

**Vox** (latinaa, suomeksi ’ääni’) on espanjalainen oikeistopopulistinen ja konservatiivinen puolue.

Voxin perustivat keskustaoikeistolaisen Kansanpuolueen entiset jäsenet vuonna 2013. Puolueen puheenjohtaja on Santiago Abascal.

## Poliittinen linja
Vox kannattaa konservatiivisia arvoja, Espanjan yhtenäisyyden vahvistamista ja separatismin vastustusta sekä kansallisen identiteetin ja suvereniteetin korostamista.

Puolue ajaa konservatiivisia perhearvoja sekä vastustaa aborttia ja samaa sukupuolta olevien avioliittoja. Puolueella on myös maahanmuuttovastainen ohjelma, joka tosin hyväksyy ”hyvän siirtolaisuuden” Latinalaisen Amerikan maista väestökadosta kärsiviin Espanjan osiin.

Vox suhtautuu kielteisesti Espanjan alueiden itsehallintoon. Erityisen kielteisesti puolue suhtautuu Katalonian itsenäisyysliikkeeseen, jonka se katsoo uhkaavan Espanjan yhtenäisyyttä ja olemassaoloa. Vox vaatii Katalonian itsehallintoalueen lakkauttamista sekä alueen itsenäisyyttä ajavien puolueiden kieltämistä. Vox on mennyt Katalonian suhteen pidemmällä kuin muut oikeistopuolueet. Vox ei ole pelkästään tuominnut Katalonian itsenäisyysliikettä vaan myös ottanut aktiivisen roolin vaatien katalaanijohtajia oikeuden eteen.

Vox vastustaa diktaattori Francisco Francon aikana tehtyjen murhien ja ihmisoikeusrikosten selvittämistä.   Vox on myös luvannut kumota vuoden 2007 lain, jossa tuomittiin Francon fasistihallinnon aika ja määrättiin poistamaan Francon kauden symbolit julkisista paikoilta. Voxin ehdokkaiden joukossa on entisiä kenraaleja, jotka ovat puhuneet Francon hallinnon puolesta.

Vuoden 2024 europarlamenttivaalien jälkeen puolue ilmoitti vaihtavansa Euroopan konservatiivien ja reformistien ryhmästä uuteen unkarilaisen Fidesz-puolueen alullepanemaan Euroopan patriootit -ryhmään.

## Vaalimenestys
Andalusian aluevaaleissa joulukuussa 2018 Vox sai 12 paikkaa alueparlamenttiin.

Puolue nousi ensimmäistä kertaa Espanjan parlamenttiin huhtikuun 2019 vaaleissa. Marraskuun 2019 ennenaikaisissa parlamenttivaaleissa se nousi parlamentin kolmanneksi suurimmaksi puolueeksi saaden äänistä 15 prosenttia sekä parlamenttiin 52 paikkaa, jolla se yli tuplasi paikkamääränsä.

Vuoden 2023 parlamenttivaaleissa puolue sai 12,4 prosenttia äänistä ja 33 paikkaa.

## Lähteet

## Aiheesta muualla
Klavulaanihappo

**Klavulaanihappo** (C8H9NO5) on laktaameihin kuuluva heterosyklinen orgaaninen yhdiste. Yhdistettä käytetään lääketieteessä ja eläinlääketieteessä yhdessä β-laktaamiantibioottien kanssa. Klavulaanihappo toimii beetalaktamaasientsyymien inhibiittorina ja siten parantaa antibioottien tehoa. Klavulaanihappo yhdistelmävalmisteena amoksisilliinin kanssa kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa klavulaanihappo on öljymäistä nestettä. Klavulaanihapossa on samankaltainen β-laktaamirakenne kuin penisilliineissä ja kefalosporiineissa. Kun bakteerien laktamaasientsyymit hydrolysoivat rengasrakenteen, muodostuu reaktiivinen välivaihe, joka reagoi useiden laktamaasien aktiivisen kohdan aminohappojen kanssa inaktivoiden entsyymin. Tällöin laktamaasientsyymi ei kykene enää hydrolysoimaan antibiootteja ja antibioottien teho kasvaa. Klavulaanihapolla itsellään on vain heikko antibakteerinen vaikutus. Sitä käytetään yhdistelmävalmisteena amoksisilliinin ja tikarsilliinin kanssa.

Klavulaanihappo voi lisätä allergisten oireiden ja ruuansulatuskanavan ongelmien määrää ja aiheuttaa keltaisuutta.

## Biosynteesi
Klavulaanihappo eristettiin alun perin *[[Streptomyces clavuligerus]]* -bakteerista, ja sitä tuottavat myös eräät muut *[[Streptomyces]]*-suvun lajit. Aineen biosynteesin lähtöaineet ovat glyseraldehydi-3-fosfaatti ja arginiini. Nämä kondensoituvat muodostaen N'-(karboksietyyliarginiini)a, josta muodostuu kahdeksan entsymaattisesti katalysoidun reaktion jälkeen klavulaanihappoa.
:

## Lähteet

## Aiheesta muualla

* Human Metabolome Database: Clavulanate 
* Kyoto Encyclopedia of Genes and Genomes (KEGG): Clavulanic acid 
* The Comparative Toxicogenomics Database (CTD): Clavulanic Acid
Pertunmaan kirkonkylä

**Pertunmaan kirkonkylä** on alle 500 asukkaan taajama ja entisen Pertunmaan kunnan hallinnollinen keskus. Se sijaitsee kahden suuren järven, Pieniveden ja Peruveden välissä. Kylän vieressä on myös pienempi Pankalampi, josta kulkee Pankajoen muodossa yhteys kumpaakin järveen. Kirkonkylän päätie on seututie 426, joka etelään mentäessä ulottuu kunnan toiseen taajamaan Kuorttiin asti, kun taas kirkonkylän pohjoispuolella se risteytyy Joutsaan vievän seututien 428 kanssa.

Kirkonkylän merkittävimpiin rakennuksiin kuuluu 1929 rakennettu puinen ristikirkko. Kylästä löytyy myös muun muassa kunnanvirasto, Osuuspankki, palolaitos, terveyskeskus, Pertunmaan yhtenäiskoulu (luokat 0–9) ja kaksi ruokakauppaa, K-Market ja Sale.

Kirkonkylässä järjestetään jokavuotisesti perinteiset Pertun päivät -kesätapahtumat.

## Aiheesta muualla
* Pertunmaan kunnan sivut

## Lähteet
Luettelo televisiosarjan Valehtelevat viettelijät hahmoista

Seuraava luettelo on tehty televisiosarjan *[[Valehtelevat viettelijät]]* hahmoista.

## Päähenkilöt

### Alison DiLaurentis
**Alison Lauren DiLaurentis** (Sasha Pieterse) oli koulunsa suosituin tyttö, joka oli sarjan alussa juuri kadonnut. Muut olettavat Alisonin kuolleen.  

### Spencer Hastings
**Spencer Jill Hastings** (Troian Bellisario).

### Aria Montgomery
**Aria Marie Montgomery** (Lucy Hale).

### Emily Fields
**Emily Catherine Fields** (Shay Mitchell). 

### Hanna Marin
**Hanna Olivia Marin** (Ashley Benson).

### Mona Vanderwaal
**Mona Vanderwaal** (Janel Parrish).

## Päähenkilöiden perheenjäsenet
* **Jason DiLaurentis** (Parker Bagley, myöhemmin Drew Van Acker) on Alisonin veli. 
* **Jessica DiLaurentis** (Anne Marie DeLuise, myöhemmin Andrea Parker) Alisonin ja Jasonin äiti. 
* **Kenneth DiLaurentis** (Jim Abele) Alisonin biologinen isä ja Jasonin adoptioisä.
* **Mary Drake** Spencerin ja Alexin biologinen äiti. 
* **Alex Drake** (Troian Bellisario) Spencerin kaksoissisko. 

* **Pam Fields** (Nia Peeples) Emilyn äiti.
* **Wayne Fields** (Eric Steinberg) Emilyn isä.

* **Melissa Hastings** (Torrey DeVitto) Spencerin vanhempi sisko. 
* **Veronica Hastings** (Lesley Fera) Spencerin ja Melissan äiti.
* **Peter Hastings** (Nolan North) Spencerin ja Melissan isä. 

* **Ashley Marin** (Laura Leighton) Hannan äiti. 

* **Tom Marin** (Roark Critchlow) Hannan isä.

* **Isabel Marin** (Heather Mazur) Hannan äitipuoli ja Tomin vaimo. 

* **Kate Randall** Isabelin tytär ja Hannan siskopuoli.

* **Regina Marin** (Betty Buckley) Hannan isoäiti.

* **Mike Montgomery** (Cody Christian) Arian pikkuveli.
* **Ella Montgomery** (Holly Marie Combs) Arian äiti.
* **Byron Montgomery** (Chad Lowe) Arian isä. 

## Päähenkilöiden tuttavat

### Romanttiset suhteet:

### '''Muut suhteet:'''
Isaac Watts

**Isaac Watts** (17. heinäkuuta 1674 Southampton – 25. marraskuuta 1748) oli englantilainen pappi, virsirunoilija ja hymnien kirjoittaja.

Watts valmistui papiksi ja toimi vapaan, Englannin kirkkoon kuulumattoman seurakunnan pastorina. Hän kuului isänsä lailla nonkonformisteihin, jotka eivät hyväksyneet Englannin valtiokirkon kirkkokäsikirjaa. Watts valmistui Newingtonin korkeakoulusta vapaakirkon pastoriksi ja tuli lontoolaisen vapaaseurakunnan palvelukseen. Hän toimi Mark Lanen vapaaseurakunnan pastorina vuoteen 1712. 

Jo opiskeluaikana hän sepitti noin 200 virttä ja hymniä ja hän julkaisi vuodesta 1707 alkaen kokoelmaa *Hymns and Spiritual Songs*. Watts on kirjoittanut useita satoja virsiä ja hymnejä ja häntä on usein pidetty englanninkielisen hymnin isänä. Hänen kirjoittamansa kärsimysvirsi ”When I survey the wondorous Cross” on sanottu olevan englanninkielisen virsilaulun hienoin ja paras virsi ja se on käännetty lukuisille eri kielille. 

Suomen evankelis-luterilaisen kirkon virsikirjassa on kaksi Wattsin kirjoittamaa virttä. Vapaitten suuntien ''Hengellisessä laulukirjassa'' on yksi ja Adventtikirkon *[[Seurakunta laulaa]]* -kirjassa kuusi hänen virttään. Ruotsin kirkon virsikirjassa on neljä hänen virttään.

### Wattsin virsiä suomenkielisissä virsikirjoissa
'''Suomen evankelis-luterilaisen kirkon virsikirja'''

* 70 Kun katson ristin ihmettä (When I survey the wondorous Cross, suom. *Pelastusarmeijan Sotalauluja* 1890, Niilo Rauhala 1979)
* 458 Ylistän, Luoja, voimaasi (I sing the almighty power of God, suom. Niilo Rauhala 1984)

'''Ruotsin kirkon virsikirja'''

* 16 Tule, liittykäämme yhteen näin (Come, let us join our cheerful song, suom. Anna-Mari Kaskinen 1996
* 145 Kun katson ristin ihmettä (When I survey the wondorous Cross, suom. 1890, Niilo Rauhala 1979, 1998
* 195 Oi Herra, olet apumme (Our God, our Help in ages past, suom. Per Boreman 1946, uud. suom. Niilo Rauhala 1996)
* 636 On jossain valon, laulun maa (There is a land of pure delight, suom. Georg Gripenstad 1967, uud. suom. Niilo Rauhala 1997)

'''Hengellinen laulukirja'''

* 90 Kun katson ristin ihmettä (When I survey the wondorous Cross)
'''Hengellisiä lauluja ja virsiä'''

* 48 Kun katson ristin ihmeeseen (When I survey the wondorous Cross)

'''Seurakunta laulaa'''

* 13 Nyt laulua voitosta (suom. Joel Niininen 1998)
* 25 Nyt yhtykäämme laulamaan (Come, let us join our cheerful song,  suom. tuntematon, uud. Olavi Rouhe 1991)
* 35 Soikoon nyt kiitos Herralle (Praise ye the Lord, suom. Maila Louselola)
* 147 Kun katson ristin ihmettä (When I survey the wondorous Cross, suom. Niilo Rauhala 1979)
* 311 Nyt lauluun yhtykää (Come, we that love the Lord, suom. Joel Niininen 2000)
* 419 Niin kevyt askel on (How beauteois are their feet, suom. Olavi Rouhe 1998)

## Lähteet
Softball kesäolympialaisissa 2020

**[[Softball]]issa** kilpailtiin **[[Kesäolympialaiset 2020|Tokion 2020 kesäolympialaisissa]]** viidettä kertaa. Ottelut pelattiin Jokohamassa Yokohama Stadiumilla ja Fukushima Azuma Stadiumilla Fukushimassa. Turnaukseen osallistui kuusi joukkuetta, joista yksi paikka oli varattu isäntämaa Japanille. Alkulohkon ottelut pelattiin 21.–26. heinäkuuta. Loppuottelu ja pronssiottelu pelattiin 27. heinäkuuta Jokohamassa.

Softballissa pelattiin vain naisten turnaus: miehet pelasivat turnauksen baseballissa. Softball/Baseball oli yksi viidestä lajista, jotka tuotiin vuoden 2020 olympialaisiin, mutta ei ole varmuutta, että niissä kilpailtaisiin myös vuonna 2024. Edellisen kerran softball oli mukana Pekingissä 2008, jolloin olympiakultaa voitti Japani.

Turnauksen voitti isäntämaa Japani, joka voitti loppuottelussa Yhdysvallat. Japani teki loppuottelussa kaksi juoksua, kun Yhdysvallat ei onnistunut tekemään yhtään juoksua. Pronssia saavutti Kanada, jolle mitali oli sen historian ensimmäinen olympiamitali softballista.

## Ottelujärjestelmä
Softballissa joukkueet pelasivat yhdessä lohkossa, jossa ne kohtasivat toisensa kertaalleen. Lohko-otteluiden jälkeen pelattiin loppuottelu ja pronssiottelu.

## Karsinnat ja joukkueet
Isäntämaa Japani pääsi suoraan olympiaturnaukseen. Loput viisi joukkuetta määritettiin neljän karsintapahtuman kautta. Ensimmäinen mahdollisuus varmistaa paikkansa olympialaisissa oli softballin naisten maailmanmestaruuskilpailut 2018, jonka voittaja, tai toinen, jos Japani olisi voittanut turnauksen, pääsi olympialaisiin. Turnauksen voitti Yhdysvallat, joka näin varmisti toisena paikkansa lopputurnaukseen. Afrikan ja Euroopan yhteiseen karsintaturnaukseen pääsivät mukaan vuoden 2019 Euroopan mestaruuskilpailuiden kuusi parasta joukkuetta ja vuoden 2019 Afrikan mestaruuskilpailuiden kaksi parasta joukkuetta. Tästä karsinaturnauksesta pääsi mukaan yksi joukkue. Aasia ja Oseania järjestivät samanlaisen karsintaturnauksen, johon pääsivät vuoden 2019 Aasian mestaruusturnauksen kuusi parasta joukkuetta pois lukien Japani sekä kaksi parasta joukkuetta Oseanian vuoden 2019 mestaruusturnauksesta. Aasian ja Oseanian karsintaturnauksen voittaja pääsi myös olympiaturnaukseen. Kaksi viimeistä maata määräytyivät Amerikan karsintaturnauksen kautta. Amerikan karsintaturnaukseen pääsivät 16 parasta joukkuetta vuoden 2019 Pan-Amerikan kisoista.

### Olympiaturnaukseen päässeet joukkueet

## Aikataulu
*Kaikki ajat paikallista aikaa, [[Japanin aika|JST]] (UTC+9).*

## Ottelut
### Alkulohko

### Ottelut

### Pronssiottelu

### Loppuottelu

## Sijoitukset

## Mitalistijoukkueiden pelaajat

## Lähteet
Suomi–Ruotsi-maaottelu 1939

**Suomi–Ruotsi-maaottelu** vuonna 1939 käytiin Tukholmassa A-otteluna Tukholman Olympiastadionilla 27. ja 28. heinäkuuta. Vain miehet kilpailivat.

## Tulokset

### Lisätietoa
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* 1500 m:n juoksussa Andersson ja Hartikka juoksivat uudet Ruotsin ja Suomen ennätykset
* 5000 m:n juoksussa Jonsson juoksi uuden Ruotsin ennätyksen
* 10000 m:n juoksussa Tillman juoksi uuden Ruotsin ennätyksen
* 110 m:n aitajuoksussa Lidmanin voittoaika oli uusi Euroopan ennätys
* 400 m:n aitajuoksussa  Storskrubb juoksi uuden Suomen ennätyksen
* 3000 m:n estejuoksussa Larsson juoksi uuden Ruotsin ennätyksen
* pitkässä viestissä Suomen joukkueen juoksema aika oli Suomen ennätys, mutta epävirallinen, koska vain seurajoukkue-ennätysjuoksu kelpuutettiin
* Moukarinheitossa heitot tehtiin urheilukentän poikittaissuuntaan
* 3000 m:n estejuoksun aikana 2100 m:n kohdalla valokuvaaja häiritsi juoksijoita juoksuradalle tullessaan ja aiheutti Lindbladille noin 4 sekunnin viiveen
* ruotsalaiset käyttivät pikamatkoilla ns. lähtölautoja, suomalaiset tyytyivät vanhanaikaisiin lähtökuoppiin

## Lähteet
* Helsingin Sanomat 28.7. ja 29.7.1939
* Suomen Urheilulehti nro 61 28.7.1939 ja nro 62 29.7.1939
* Uusi Aura 28.7. ja 29.7.1939
Gezim Voca

**Gezim Voca** (s. 24. syyskuuta 1995 Kosovossa) on suomalainen futsalpelaaja. Voca edustaa Someron Voima joukkuetta, joka pelaa maan korkeimmalla sarjatasolla Futsal-Liigassa. Voca on edustanut SoVoa kaudesta 2016–2017 alkaen. Voca on voittanut joukkueen kanssa Futsal-liigassa pronssimitalin kauden 2016–2017 päätteeksi. 

Kaudella 2018–2019 Voca voitti ylivoimaisesti runkosarjan pistepörssin 65 tehopisteellä. Voca teki runkosarjassa yhteensä 40 maalia ja antoi 25 maaliin johtanutta syöttöä. Vocan keräämtä 65 tehopistettä (40+25) runkosarjassa ovat Futsal-liigan piste-ennätys ja maaliennätys. Voca on voittanut myös Futsal-Ykkösen pistepörssin kaudella 2015–2016. Liigapelaajat ovat valinneet Vocan Futsal-liigan kuukauden pelaajaksi kahdesti, lokakuussa 2016 ja lokakuussa 2018.



 Tilastot maaliin johtaneista syötöistä eivät ole saatavilla

## Lähteet
Vilho Malkki

**Vilho Aleksanteri Malkki** (1. marraskuuta 1902 Kirvu – 10. maaliskuuta 1976 Helsinki) oli Kansanvalistusseuran kirjeopiston johtaja. 

## Henkilöhistoria
Vilho Malkin vanhemmat olivat levyseppä Pekka Juho Malkki ja Hilda Maria Koponen ja puoliso 1929–1948 Martta Elvi Savolainen. Malkki valmistui sähköteknikoksi 1925 ja yhteiskuntatieteiden kandidaatiksi 1941 ja teki myös opintomatkoja Pohjoismaihin ja Keski-Eurooppaan. Hän oli Kansanvalistusseuran kirjeopiston opettaja 1926–1943 ja johtaja vuodesta 1943. *Opintotoverin* toimittaja Malkki oli 1927–1943 ja päätoimittaja vuodesta 1943.

## Julkaisuja
* *Sähkötekniikan alkeet*, 1926, kirjoittanut Vilho A. Malkki, asiallisesti tarkastanut Ilmari Killinen
* *Heikkovirtalaitteet*, 1927, Vilho A. Malkki, asiallisesti tarkastanut Ilmari Killinen
* *Mittauskojeet*, 1927, Vilho A. Malkki, asiallisesti tarkastanut Ilmari Killinen
* *Sähkökojeet, niiden asettaminen ja hoito*, 1927, Vilho A. Malkki, asiallisesti tarkastanut Ilmari Killinen 
* *Radiolaitteen asentaminen*, 1930
* *Konepiirustus*, 1931–1937,  Kansanvalistusseuran kirjeopiston opetuskirjeet 1–15, kirjoittaneet Vilho Tuovinen ja Vilho Malkki, asiallisesti tarkastanut Väinö Valkola
* *Huomattavia voimalaitoksia: Imatran vesivoimalaitos*, 1932, eripainos *Keksintöjen kirjasta*
* ''Suomalainen kirjeopisto – Kansanvalistusseuran kirjeopisto 1920–1945, 1945

## Lähteet
Miekkailu kesäolympialaisissa 2020

**[[Miekkailu]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 29:tta kertaa. Kilpailut käytiin 24. heinäkuuta – 1. elokuuta Chibassa, Makuhari Messe Hall B:ssä. Kaikissa kolmessa miekkailun olympialajissa pidettiin yksilö- ja joukkuekilpailut miehille ja naisille. Yhteensä olympialaisiin oli 204 karsintapaikkaa. Jokaiseen yksilökilpailuihin osallistui noin 34 urheilijaa ja joukkuekilpailuihin 8 tai 9 joukkuetta riippuen Japanin käyttämistä kiintiöpaikoista.

Menestynein maa oli Venäjän olympiakomitea, jonka miekkailijat voittivat kahdeksan mitalia, joista kolme kultaisia.

## Aikataulu
y = yksilö; j = joukkue

## Mitalitaulukko

### Miesten kilpailut

### Naisten kilpailut

## Lähteet
Gondolan piiri

**Gondolan piiri** on Mosambikin Manican maakuntaan kuuluva piiri (). Sen väkiluku oli 213&nbsp;114 (VL 2017). Vuosikymmen aiemmin asukkaita oli 262&nbsp;412 (VL 2007). Väkiluvun pieneneminen sittemmin selittyy piirijaon ja piirin pinta-alan muutoksilla. Piirin hallintokeskus on Gondolan kaupunki.

Piirin pinta-ala on 2&nbsp;767 neliökilometriä (4,5&nbsp;% maakunnasta). Gondolan piiri oli aiemmin laajempi (2005 pinta-ala oli 5&nbsp;739 km2), mutta maakunnan keskiosan piirijaon muutokset uusine piireineen ovat pienentäneet aluetta. Gondola voitiin vuonna 2005 jakaa edelleen seitsemään hallintoalueeseen (). 

Piirissä yleisin kieli oli vuonna 1997 paikalliskieliin kuuluva chitwe, jota noin 56 prosenttia väestöstä puhui äidinkielenään. Tuolloin väestöstä 44 prosenttia osasi puhua portugalia.
 
Piirin naapureita ovat lounaassa Macaten piiri ja maakuntakeskus Chimoio, lännessä Vanduzin piiri, pohjoisessa Báruèn ja Macossan piirit sekä idässä Sofalan maakunnan Gorongosan, Nhamatandan ja Buzin piirit.

Maaliskuun 14.–15. päivien välisenä 2019 yönä Beiran lähellä rantautunut sykloni Idai synnytti rankkasateita ja tulvia myös Manican maakunnassa. Esimerkiksi Gondolan piirikunnasta Beiraan johtava tieyhteys vaurioitui tulvien johdosta kulkukelvottomaksi. 

## Lähteet
Sirkkis

**Sirkkis** oli Entomophagy Solutions Oy:n valmistama proteiinipitoinen valmiste. Tuotteesta löytyi runsaasti proteiinia, rautaa, ravintokuitua sekä B12-vitamiinia.  Kotisirkat sisältävät kaikkia ihmiselle tarpeellisia aminohappoja. Sirkkis oli myös lisäaineeton. Tuotetta myytiin 250 g:n pakkauksissa. Sirkkis sisälsi vettä, rypsiöljyä, kaurajauhoa, ohratärkkelystä, herneproteiinia (11 %), soijaproteiini-isolaattia (11 %), jauhetta trooppisista kotisirkoista (4 %) sekä mausteita. Tuotteen sirkat tulivat Kanadasta. Markkinoille Sirkkis saapui syyskuussa 2018.

## Lähteet
Le Corbusier’n arkkitehtoniset työt

**Le Corbusier’n arkkitehtoniset työt** (, ) on sveitsiläisen arkkitehdin, muotoilijan, taiteilijan ja kirjailijan Le Corbusier’n arkkitehtonisten töiden kokoelma, joka on Unescon maailmanperintökohde. Siihen kuuluu 17 arkkitehtonista työtä seitsemässä eri maassa.

## Sijainti
Perintökohteet sijaitsevat Ranskassa (10 kohdetta), Sveitsissä (2 kohdetta) sekä Argentiinassa, Belgiassa, Intiassa, Japanissa ja Saksassa, yksi kohde kussakin maassa: 

## Lähteet

## Aiheesta muualla
*
Gorongosan piiri

**Gorongosan piiri** on Mosambikin Sofalan maakuntaan kuuluva piiri (). Hallintokeskus on Gorongosan kaupunki. Gorongosan piirin on väkiluku oli 182&nbsp;226 (VL 2017). Piirin väestö on kasvanut vahvasti edeltävän kymmenen vuoden aikana (116&nbsp;912 asukasta, VL 2007).

Piirin pinta-ala on 7&nbsp;659 neliökilometriä (11,3&nbsp;% maakunnasta). Gorongosan piirin naapureita ovat pohjoisessa Maringuen piiri, idässä Cheringoman ja Muanzan piirit, kaakossa Dondon piiri ja etelässä Nhamatandan piiri. Lännessä ovat Manacan maakuntaan kuuluvat Gondolan ja Macossan piirit. Gorongosan piirin itäosasta suuri osa kuuluu usean piirin alueelle levittäytyvään Gorongosan kansallispuistoon.

Maaliskuun 14.–15. päivien välisenä yönä 2019 maakuntakeskus Beiran lähellä rantautunut sykloni Idai vaurioitti ukkossateineen ja tulvineen aluetta. Suuri osa tieyhteyksistä vaurioitui tulvien johdosta kulkukelvottomaksi. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta 2019 otettujen satelliittikuvien perusteella alustavasti, että Gorongosan piirin väestöstä noin 20 prosenttia ja asutuspaikoista (settlement) 14 prosenttia kärsi myrskyn ja siihen liittyvien tulvien seurauksista merkittävästi.


Mount Gorongosa, Gorongosa National Park, Mozambique (46316615492).jpg|Mount Gorongosa, näkymä Gorongosan kansallispuistosta.
Gorongosa Park Gate.JPG|Gorongosan kansallispuiston portti.
African Lion - Panthera leo, Gorongosa National Park, Mozambique (45650835935).jpg|Leijonat kuuluvat kansallispuiston eläimistöön.
Conselho Municipal Gorongosa.jpg|Gorongosan valtuuston talo. 


## Lähteet

## Aiheesta muualla
*Gorongosa National Park (3/2019 lopulla asiaa myös sykloni Idain pelastustöistä)  (gorongosa.org)
Suomen Sinfoniaorkesterit

**Suomen Sinfoniaorkesterit ry** on vuonna 1965 perustettu yhdistys, joka pyrkii toiminnallaan edistämään ja kehittämään Suomen sinfonia- ja kamariorkesteritoimintaa sekä valvomaan orkestereiden etuja ja oikeuksia. Yhdistys toimii valtakunnallisesti ja sen kotipaikka on Helsinki.

## Toiminta
Yhdistys edistää ja kehittää Suomen sinfonia- ja kamariorkesteritoimintaa sekä valvoo orkestereiden etuja ja oikeuksia. Lisäksi yhdistys pitää yllä valtakunnallista nuottimateriaalien keskuskirjastoa, jota jäsenet voivat hyödyntää käyttökorvausta vastaan. Tällä hetkellä nuotistossa on lähes 2000 teosta.

## Jäsenet
Suomen Sinfoniaorkesterit ry:hyn kuuluu 33 jäsenorkesteria. Mukana ovat kaikki Suomen ammattisinfonia- ja kamariorkesterit. Lisäksi mukana on 6 muuta orkesteria ja liitännäisjäsenenä 4 orkesteria.

* 14 ammattisinfoniaorkesteria
* 1 oopperaorkesteri
* 8 kamari- ja runko-orkesteria
* 6 muuta orkesteria
* 4 liitännäisjäsentä

## Rahoitus
Suomen Sinfoniaorkesterit ry saa toimintaansa avustusta Veikkausvoittovaroista Suomen opetus- ja kulttuuriministeriön päätöksellä.

## Puheenjohtajat
* Joonas Kokkonen, 1965–1974, kunniapuheenjohtaja
* Erkki Salmenhaara, 1974–1978
* Jouko Tolonen, 1978–1985
* Fabian Dahlström, 1985–1987
* Ellen Urho, 1987–1990
* Mikko Heiniö, 1990–1993
* Tuulikki Karjalainen, 1994–1999
* Kalevi Aho, 2000–2018, kunniapuheenjohtaja
* Erkki Liikanen, 2019–2022
* Pekka Seppänen, 2023–

## Lähteet
Momentum 123

**Momentum 123** (tyyliteltynä **MOMENTUM 123**) on suomalaisen laulaja-lauluntekijä Chisun viides studioalbumi. Se julkaistiin keväällä 2019 kolmessa osassa, joista ensimmäinen ilmestyi 22. maaliskuuta, toinen 26. huhtikuuta ja viimeinen 24. toukokuuta.

Albumi eroaa tyyliltään Chisun aiemmasta tuotannosta. Chisu on kertonut, että hänelle tuli tarve viedä tekemäänsä musiikkia iskelmällisestä ilmaisusta kohti elektronisempaa tyyliä. Artisti on verrannut muutosta ”vanhan Chisun tappamiseen”. Kappaleet syntyivät ”biittien ja soundien kautta”, minkä jälkeen artisti alkoi työstää varsinaista kappaletta ja sanoituksia aiemmin sävellysapunaan käyttämänsä pianon sijaan. Menetelmä muistuttaa Chisun vuonna 2007 julkaistun esikoisalbumin, *[[Alkovi (albumi)|Alkovin]]*, tekotapaa.

Emma-gaalassa 2020 *Momentum 123* palkittiin Vuoden albumin Emma-palkinnolla.

## Kappaleet
Kaikki kappaleet on säveltänyt, sanoittanut ja tuottanut Chisu.

## Lähteet
Suomenitalialaiset

**Suomenitalialaiset** ovat Suomen asukkaita, jotka ovat etnisesti italialaisia tai laajemmin ymmärrettynä keitä tahansa Italiasta Suomeen muuttaneita. Vuonna 2024 Suomessa oli Tilastokeskuksen mukaan 3&nbsp;832 henkilöä, joiden äidinkieli on italia. Tarkkaa suomenitalialaisten määrää ei kuitenkaan tiedetä, koska Suomessa ei laadita tilastoja etnisistä ryhmistä. 

Suomessa toimii vuonna 1990 perustettu Italialaisten yhdistys Suomessa -järjestö. Lisäksi Suomessa toimii vuonna 1963 perustettu Finlandia-Italia r.y. -kulttuuriseura.

Enemmistö suomenitalialaisista on roomalaiskatolilaisia.

## Tunnettuja suomalaisia, joilla on italialaisia juuria

* Charles Bassi
* Carla Bosco
* Manuela Bosco
*Benito Casagrande
*Marco Casagrande
* Lauri Dalla Valle
* Anna Falchi
*Janna Hurmerinta
* Maarit Hurmerinta
* Antonio Inutile
*Marco Matrone
*Marco Parnela
*Ivan Puopolo
* Sara Negri
## Katso myös
*Italian ja Suomen suhteet
## Lähteet